გიორგი ვაშაკიძე

გიორგი გიულის ძე ვაშაკიძე (დ. 27 თებერვალი, 1967, სოფ. დიდი ჯიხაიში, ახლანდელი სამტრედიის მუნიციპალიტეტი) — ქართველი გენერალ-მაიორი (1993). 

1985–1987 მსახურობდა საბჭოთა არმიაში. 1989–1990 წლებში იყო გასამხედროებული ორგანიზაცია „მხედრიონის“ ერთ-ერთი შემქმნელი და სამტრედიის რეგიონალური ორგანიზაციის ხელმძღვანელი. აფხაზეთის ომის (1992-1993) დროს თავდაპირველად მეთაურობდა გაგრის „მხედრიონის“ ფორმირებას, შემდეგ — ოჩამჩირის სამხედრო ფორმირებას. 

1993–1994 წლებში ვაშაკიძე იყო საქართველოს თავდაცვის მინისტრის მოადგილე, 2001–2002 წლებში მუშაობდა საქართველოს წარმომადგენლად დსთ-ის შეიარაღებული ძალების საკოორდინაციო შტაბში. 2004-2013 წლებში პატიმრობაში იყო ბიზნესმენ თამაზ მაღლაკელიძის გატაცების ორგანიზების ბრალდებით. 2013 წელს თბილისის სააპელაციო სასამართლომ უდანაშაულოდ ცნო.ყოფილი ხელისუფლების მიერ ბანკირის გატაცებაში ბრალდებულები სააპელაციო სასამართლომ გაამართლა, «კვირა», 14 ივლისი 2013. დაჯილდოებულია ვახტანგ გორგასლის III ხარისხის ორდენით (1993).

ლიტერატურა

სქოლიო

კატეგორია:დაბადებული 27 თებერვალი
კატეგორია:დაბადებული  1967
კატეგორია:ქართველი გენერალ-მაიორები
კატეგორია:აფხაზეთის ომის მონაწილეები
კატეგორია:ვახტანგ გორგასლის III ხარისხის ორდენის კავალრები
კატეგორია:სამტრედიის მუნიციპალიტეტში დაბადებულები